**TALENTOVÉ SKÚŠKY**

**do ZUŠ v Modre pre školský rok 2024/2025**

**sa budú konať**

**31.mája 2024 v čase od 13.00 do 18.00 hod.**

**HO, VO, TO v budove, Štúrova 54, 900 01 Modra**

**(vchod z Dukelskej)**

**LDO v budove SCVČ, Štúrova 34, 900 01 Modra**

**Na talentových skúškach prosíme predložiť vytlačenú a podpísanú**

**a/*prihlášku***

**b/*čestné vyhlásenie***

**c/*súhlas dotknutej osoby.***

V prípade ak nemáte možnosť stiahnutia dokumentov z našej web.stránky, tlačivá budú k dispozícii priamo v škole.

**Hudobný odbor - môžu navštevovať žiaci od 6-7 rokov (1. ročník ZŠ).**

Na výber je pestrá paleta hudobných nástrojov: klavír, akordeón, keyboard, zobc.flauta, priečna flauta, trúbka, husle, gitara, elektronická gitara, bicie, spev

**Kritériá na prijatie do hudobného odboru:**

**-vytlieskanie zadaného rytmu** /uchádzač opakuje jednoduchý rytmus, ktorý mu učiteľ vytlieska/
**-hudobné cítenie** / uchádzač podľa klavíra zaspieva (zaintonuje) jednotlivé tóny/
**-spev pripravenej piesne**

**Tanečný odbor môžu navštevovať deti od 5 rokov**.

Žiaci majú možnosť venovať sa klasickému tancu, ľudovému tancu, tanečnej gymnastike, scénickému tancu a modernému tancu.

**Kritériá na prijatie do tanečného odboru:**

**-sústredenosť**
**-koordinácia pohybu, pohybové dispozície**
**-hudobné cítenie**
**-tanečný prejav**
**-pohybová aj verbálna pamäť**

**Výtvarný odbor môžu navštevovať žiaci od 6-7 rokov (1.ročník ZŠ).**

Čaká na nich pestrá ponuka výtvarných techník, s ktorými budú počas štúdia pracovať. Ťažiskom umeleckého štúdia vo výtvarnom odbore sú klasické výtvarné techniky ako maľba, kresba, grafika, či práca s materiálom.

Na prijímacie skúšky si deti prinesú ľubovoľnú prácu pripravenú doma, na ktorej sledujeme kresbu, kompozíciu, farebné cítenie.

**Kritériá na prijatie do výtvarného odboru**

**-kresba a maľba - okruh tém: zvieratká, rastliny, ľudia, rozprávkové postavy**

**Literárno-dramatický odbor môžu navštevovať žiaci od 6-7 rokov (1.ročník ZŠ).**

Tento odbor bude najlepšou voľbou pre tých, ktorí majú radi umelecké slovo a literatúru, láka ich dramatické umenie či divadlo. Budú sa učiť recitovať, moderovať, tvoriť scenáre, hrať divadlo a nájdu záľubu aj v práci s bábkami.

**Kritériá na prijatie do literárno-dramatického odboru:**

**-osobný pohovor s uchádzačom**
**-základné predpoklady – rytmické, rečové a pohybové**
**-improvizácia**
**-prednes poézie alebo prózy**

**Informácie pre záujemcov o štúdium v ZUŠ**

V zmysle § 5 vyhlášky MŠ SR zo 6. augusta 2008 o základnej umeleckej škole č. 324/2008  Z.z.

**Prijímacie talentové skúšky**

sa konajú pod dohľadom trojčlennej komisie, ktorú tvoria kvalifikovaní pedagógovia.

Do Základnej umeleckej školy môže byť žiak prijatý iba na základe talentových skúšok a môže navštevovať:

**1 krát individuálne vyučovanie** **a** **1krát kolektívne vyučovanie**

**Rozhodnutie o prijatí**

bude prijatým žiakom/ich zákonným zástupcom zasielané mailom.

**Predčasne ukončiť štúdium v ZUŠ**

je možné len k **31. januáru**, alebo k **30. júnu** daného školského roka na základe písomnej žiadosti riaditeľstvu školy (s výnimkou zdravotných dôvodov alebo zmeny bydliska).